1. / 9

**Požičiavanie kníh**

V nasledujúcom zozname je napísané, ktoré knihy si deti požičiavali:

* Adam: Rýchla húsenica
* Samo: O smelom slimákovi
* Samo: Rýchla húsenica
* Jana: Motýľ Emanuel
* Adam: Lienka Anulienka
* Jana: Rýchla húsenica
* Samo: Motýľ Emanuel

Ktorú knihu si deti požičiavali najčastejšie?

a) Rýchla húsenica

b) O smelom slimákovi

c) Motýľ Emanuel

d) Lienka Anulienka

2. / 9

**Tanečný krúžok**

Sára chodí v škole na tanečný krúžok.
Krúžok začína o 13:00 hodine a trvá 90 minút.
Mama pôjde pre Sáru z domu. Do školy chce prísť práve vtedy, keď Sáre skončí krúžok. Potom pôjdu spolu domov.
Cesta z domu do školy trvá 15 minút.
O koľkej bude mama spolu so Sárou doma?

a) 14:15

b) 14:45

c) 15:00

d) 14:30

3. / 9

**Rad na obed**

Deti vytvárajú rad na obed. Pani učiteľka prechádza od začiatku radu popri deťoch a kontroluje, či si umyli ruky. Deti, ktoré si neumyli ruky, posiela k umývadlu. Deti si umyjú ruky v tom poradí, ako ich tam pani učiteľka poslala. Potom sa postavia na **koniec radu na obed**.

V rade na obed stojí teraz šesť detí v tomto poradí:

Samo Jakub Nela Vanesa Ema Adam

Neumyté ruky majú Jakub a Vanesa.

Kto dostane obed ako piaty v poradí?

a) Vanesa

b) Jakub

c) Adam

d) Ema

4. / 9

**Tajná správa**

Danka a Janka sa dohodli na takomto šifrovaní písmen:

* A: 0
* L: 10
* E: 110
* N: 111

Danka poslala takúto správu Janke:

10 110 111 0 10 110 0

Kto k nim príde na návštevu?

a) LENA, LEA

b) ELENA, ALA

c) LENA, ELA

d) NELA, LENA

5. / 9

**Telefónne číslo**

Adam má nové telefónne číslo a chce ho dať Belovi. Povedal mu, že jeho telefónne číslo spĺňa takéto podmienky:

* telefónne číslo má presne 6 rôznych číslic
* 3 je naľavo od 6
* 2 je naľavo od 3
* 1 aj 5 je naľavo od 2
* 4 je naľavo od 1 aj od 5

Aké je Adamove telefónne číslo?

a) 415 236

b) 632 514

c) 436 152

d) 236 415

6. / 9

**Robot chodí dokola**

Robot sa pohybuje po štvorčekovej sieti zo štvorčeka na štvorček a pozná príkazy

vľavo – posuň sa na štvorček vľavo

vpravo – posuň sa na štvorček vpravo

hore – posuň sa na štvorček hore

dole – posuň sa na štvorček dole

Keď ho postavíme na niektorý štvorček a zadáme mu postupnosť príkazov
hore vpravo dole vľavo
skončí na štvorčeku, na ktorom začínal.

Ktorou z nasledujúcich postupností príkazov tiež skončí na štvorčeku, na ktorom začínal?

a) vľavo hore vpravo dole vpravo dole

b) hore vľavo dole vpravo dole vpravo

c) hore hore vľavo dole dole vpravo

d) dole vpravo hore vľavo dole vpravo

7. / 9

**Hamburger**

Každý hamburger, ktorý pripravia v rýchlom občerstvení, musí spĺňať tieto podmienky:

1. Omáčka musí byť priamo nad mäsom.

2. Mäso a syr musia byť pod šalátom aj cibuľou.

3. Cibuľa nemôže byť v kontakte so žemľami.

4. Všetky suroviny musia byť medzi žemľami.

Nový neskúsený zamestnanec pripravil 4 hamburgery. Suroviny sú v poradí zdola nahor.

Ktorý z hamburgerov spĺňa všetky štyri podmienky?

a) žemľa, cibuľa, mäso, omáčka, syr, šalát, žemľa

b) žemľa, mäso, omáčka, syr, šalát, cibuľa, žemľa

c) žemľa, mäso, omáčka, syr, cibuľa, šalát, žemľa

d) žemľa, mäso, syr, omáčka, cibuľa, šalát, žemľa

8. / 9

**Záujmové krúžky**

Jakub, Ema, Filip a Nina sa v škole zapísali na niekoľko krúžkov, pozri zoznam:

* fotografický má Jakub, Ema
* basketbalový má Jakub, Filip, Nina
* futbalový má Ema
* tanečný má Ema, Filip
* spevácky má Nina

Dni, v ktorých budú krúžky, treba naplánovať tak, aby žiadny žiak nemal v jeden deň viac ako jeden krúžok.

Napr. ak by bol fotografický a futbalový krúžok v jeden deň, Ema by mala v tento deň dva krúžky.

Na **najmenej koľko dní** môžeme krúžky naplánovať?

a) 2

b) 3

c) 4

d) 5

9. / 9

**Tri mince**

Lucia dostala včera novú pokladničku. Hneď si do nej vhodila **3 mince**. Nevie však, ktoré mince to boli. Mince môžu mať hodnoty 1, 2, 5 a 10.

Koľko peňazí môže byť v pokladničke?

a) 18

b) 19

c) 25

d) 26